b"\n_START_ARTICLE_\nGodfried Bomans\n_START_PARAGRAPH_\nGodfried Jan Arnold Bomans (Den Haag, 2. o\xc5\xbeujka 1913. - Bloemendaal, 22. prosinca 1971.) bio je nizozemski pisac i poznata televizijska li\xc4\x8dnost._NEWLINE_Bomans je mnogo godina bio naj\xc4\x8ditaniji pisac u Nizozemskoj. Napisao je vi\xc5\xa1e od 60 knjiga. Za \xc5\xbeivota nije u\xc5\xbeivao mnogo priznanja kao pisac, u svakom slu\xc4\x8daju ne po knji\xc5\xbeevnim nagradama. Knji\xc5\xbeevna kritika i danas ostaje podijeljena po njegovu pitanju. Njegov opus je vrlo te\xc5\xa1ko svesti pod isti nazivnik no on prije svega ostaje veliki stilist. Njegov rad karakterizira agilnost, veliki smisao za humor i nenadma\xc5\xa1iva ironiju._NEWLINE_U \xc5\xa1iroj javnosti Bomans postaje popularan putem svog romana 'Erik of het klein insectenboek' (deset izdanja u godini izdanja, 1941.) i poslije Drugog svjetskog rata stripom 'Pa Pinkelman' u Volkskrantu, i nakon toga jo\xc5\xa1 sa svojim kolumnama na po\xc4\x8detnoj strani istih novina kao i \xc4\x8dlancima u Elsevieru i svojim radio i tv-nastupima._NEWLINE_Bomans je bio veliki poznavatelj djela Charlesa Dickensa. Igrao je veliku ulogu u pokretanju prijevoda cjelokupnog Dickensovog opusa, \xc4\x8diji su se dijelovi po\xc4\x8detkom 50tih godina po\xc4\x8deli prodavati u obliku d\xc5\xbeepnih izdanja.\n_START_SECTION_\n\xc5\xbdivot\n_START_PARAGRAPH_\nJo\xc5\xa1 kao u\xc4\x8denik u srednjoj \xc5\xa1koli Bomans je pokazivao interes za knji\xc5\xbeevnost; postao je urednik \xc5\xa1kolskih novina i objavljivao kratke pri\xc4\x8de, podjednako u knji\xc5\xbeevnim i studentskim \xc4\x8dasopisima._NEWLINE_Prvotno je studirao pravo na sveu\xc4\x8dili\xc5\xa1tu u Amsterdamu a potom psihologiju i filozofiju na sveu\xc4\x8dili\xc5\xa1tu u Nijmegenu, no proveo je cijelu godinu pi\xc5\xa1u\xc4\x87i. Godine 1943. odustao je od studija i preselio se u Haarlem. Tamo je pomogao u spa\xc5\xa1avanju nekoliko \xc5\xbdidova za \xc5\xa1to je kasnije bio i odlikovan._NEWLINE_U svojim radio i tv-nastupima ve\xc4\x87inom je zauzimao u ulozi ekscentrika. Bio je jedan od prvih pisaca u Nizozemskoj koji se redovito pojavljivao na televiziji. Postao je medijska li\xc4\x8dnost, jedan novi fenomen kasnih pedesetih i po\xc4\x8detkom \xc5\xa1ezdesetih godina 20. st. To je pridonijelo njegovoj popularnosti, no nije pove\xc4\x87ala po\xc5\xa1tovanje 'kriti\xc4\x8dke' knji\xc5\xbeevne elite koja se mr\xc5\xa1tila na njegove manje ozbiljne nastupe."